### Beslutning

Taget til efterretning.

Afbud: Bo Lauritsen, Ruth Olesen

### Sagsfremstilling

## **Resume og sagens baggrund**

Der er i foråret 2024 afholdt valg til skolebestyrelser og fællesbestyrelser
i kommunens folkeskoler og landsbyordninger. De nye bestyrelser tiltræder den
1. august 2024.

## **Indstillinger**

Direktøren indstiller, at orienteringen tages til efterretning.

## **Behandling**

Børn- og Familieudvalget, Økonomiudvalget, Kommunalbestyrelsen.

## **Sagsfremstilling**

I foråret 2024 er der blevet valgt nye skolebestyrelser i kommunens
folkeskoler og fællesbestyrelser i kommunens landsbyordninger. De nye
bestyrelser tiltræder den 1. august 2024.

Valg af forældrerepræsentanter til skolebestyrelsen styres af
folkeskolelovens §42 og §43, samt Bekendtgørelse nr. 1074 af 14. september
2017.

Ifølge Folkeskoleloven skal der afholdes valg til skolebestyrelser og
fællesbestyrelser
minimum hvert 4. år. Som følge af en lovændring af Folkeskoleloven i august
2019, blev det
muligt at have 2-årige valgperioder. Det fremgår således af styrelsesvedtægten
for
Kalundborg Kommunes skolevæsen fra 2019, at kommunens folkeskoler selv har
besluttet
om bestyrelsen vælges for en 4-årig eller 2-årig valgperiode. Hvis bestyrelsen
har en 4-årig
valgperiode, kan skolebestyrelsen sammen med skolelederen beslutte, om der
afholdes
forskudte valg til skolebestyrelsen, så cirka halvdelen af skolebestyrelsen er
på valg hvert 2. år.

I styrelsesvedtægten §2 stk. 4 for Kalundborg Kommunes skolevæsen fremgår det, at "der kan afholdes fredsvalg, hvis alle kandidater kan blive enige om en opstillingsrækkefølge og skriftligt meddeler valgbestyrelsen dette, samt at valgbestyrelsen kan godkende kandidatopstillingerne".

Det skal bemærkes, at processen for skolebestyrelsesvalget, herunder både for
afstemning og opstilling til skolebestyrelsen, har været rykket i år. Det er sket
for at forældre til elever på [adresse] har haft mulighed for at stemme og
stille op til skolebestyrelsen på deres børns kommende skole.

I den nye aftale om Folkeskolens Kvalitetsprogram er det besluttet, at
skolebestyrelserne skal kunne rekruttere og udpege 1- 2 repræsentanter fra det
lokale erhvervsliv, lokale ungdomsuddannelse eller lokale foreninger. For Kalundborg Kommunes folkeskoler er der allerede
mulighed for dette, da der i styrelsesvedtægten for Kalundborg Kommunes
skolevæsen §1 stk. 2 fremgår, at "Skolebestyrelsen kan beslutte at udvide
skolebestyrelsen med yderligere to pladser til repræsentanter fra det lokale
erhvervsliv, lokale ungdomsuddannelsesinstitutioner eller lokale foreninger. Der skal være flertal af forældrerepræsentanter i skolebestyrelsen".

Fordelingen af valgperioder på folkeskolerne:

|  |  |
| --- | --- |
| 4-årig valgperiode | 2-årig valgperiode |
| * Firhøjskolen * [adresse] (forskudt valg) * [adresse] (forskudt valg) * [adresse] * Nyrupskolen (forskudt valg) * Raklev Skole (forskudt valg) * Rynkevangskolen (forskudt valg) * Rørby Skole (forskudt valg) * Kristine Bach * Skolen på [adresse] (forskudt valg) * [adresse] (forskudt valg) * Årby Skole (forskudt valg) | * Buerup Skole * Hvidebækskolen * Kr. [adresse] Børnehus * Løve- [adresse] * Sejerø Skole og Børnehus * Svebølle Skole |

Oversigt over medlemmer af skolebestyrelserne pr. 1. august 2024 er vedlagt
som bilag.

Derudover står der i Folkeskolens Kvalitetsprogram, at Kommunalbestyrelsen
skal tilbyde en forældrevalgt repræsentant for skolebestyrelsen at deltage i de
årlige skoleudviklingssamtaler mellem skolelederen og direktøren for området.
Det indarbejdes derfor i nye procedurer for de årlige kvalitetssamtaler med
direktør og folkeskolerne i Kalundborg Kommune.

## **Økonomiske konsekvenser**

Ingen.

### Sagens forløb

07/08/2024 Børn- og Familieudvalget
Anbefales. Bilaget opdateres.

Afbud: Anton Friis

21/08/2024 Økonomiudvalget
Anbefales.